Lyk verdwyn, koelkamers stukkend in die Mthatha-patologie-laboratorium in die Oos-Kaap – Hoe de joos, verdwyn ’n lyk in die lykshuis? | Radio 94.7 FM
Kapt. Dineo Koena, polisiewoordvoerder, het by navraag gesê sy sukkel om die ondersoekbeampte in die saak in die hande te kry en kon dus nie onmiddellik kommentaar lewer nie.
Dit blyk dat die koelkamers en yskaste in die laboratorium glo ook gedurende die feestyd gebreek het terwyl die diensverskaffer met vakansie was. Geen alternatiewe reëlings is getref nie.
“Meer as 200 lyke was na bewering op die vloer van die koelkamer opgestapel.
“Stel jou voor die seer en bykomende trauma wanneer ’n familielid die lyk van hul geliefde op ’n vloer in die koelkamer aantref. Of as jy glad nie die lyk van jou geliefde kan vind nie, en hom dus nie die waardige begrafnisdiens kan gee wat elke mens toekom nie.”
Na bewering is die swak bestuur van die laboratorium te wyte daaraan dat senior en middelvlakbestuurders nie vanweë hul geskiktheid en kwalifikasies nie maar op grond van hul politieke affiliasie aangestel word.
’n Span van hoofkantoor is ook na die fasiliteit gestuur om die situasie te verbeter.
“Ander personeellede is ook hoogs gefrustreerd aangesien aansienlike bedrae weens oortydwerk aan hulle verskuldig is. Sommiges daarvan is so lank terug as die 2016-’17-boekjaar, maar die bestuur gee nie aandag daaraan nie.”
Cowley het reeds parlementêre vrae aan Helen Sauls-August, LUR vir gesondheid in die Oos-Kaap, gestuur om antwoorde oor die toedrag van sake in die laboratorium te kry.
Sy wil ook hê dat die LUR bekend moet maak wat die kwalifikasies van die bestuurders by dié fasiliteit is en watter maatreëls geld om te verseker dat die laboratorium te alle tye ten volle toegerus en funksioneel is.
Volgens Cowley verwag sy om binne die volgende tien tot 14 dae terugvoering te ontvang.
“Die LUR het die fasiliteit in Januarie besoek en het onmiddellike veranderings geëis om die stand van sake in die fasiliteit te verbeter,” Lwandile Sicwetsha, woordvoerder van die Oos-Kaapse gesondheidsdepartement, by navraag gesê.
“’n Span van hoofkantoor is ook na die fasiliteit gestuur om die situasie te verbeter.”
Wat die vermiste lyk betref, het hy gesê dat die saak nou in die hande van die polisie is.
« Another ANC failure: Water shutdown notice – Gauteng taps could start running dry as Stage 4 load shedding drags on
MTN supports the racist EFF and ANC but not the Afrikaner – Sponsorship of large music festival cancelled but MTN did not hesitate to act as sponsor for political gatherings »